ROK-kurssin metsäviikonloppu
2019-08-09 18:00 - 2019-08-11 14:00 (Europe/Helsinki) | Nuuksio
Vespan alueen lippukuntien järjestämän ryhmänohjaajakoulutuksen (ROK) toinen osa. ROK-kurssi on tarkoitettu siirtymäikäisille tarpojille.

Johtajaneuvosto 3/2019
2019-10-23 18:00 - 21:00 | Kolo, Heiniemenpolku 1, Espoo, 02940, Suomi
Syyskauden ensimmäinen johtajaneuvosto kokoontuu Auroran kappelin nuorten tilassa keskiviikkona 23.10. kello 18.
Johtajaneuvosto on tarkoitettu kaikille 15 vuotta täyttäneille lippukunnan jäsenille. Tämän neuvoston alkuun voivat osallistua myös lippukunnan toiminnasta kiinnostuneet huoltajat.
Jos johdat laumaa tai vartiota, tule kertomaan miten menee. Saat myös tukea, jos sitä tarvitset.
Johtajaneuvostossa voit myös vaikuttaa syyskokoukselle esiteltävän ensi vuoden toimintasuunnitelman sisältöön.
Alustava ohjelma:

Uusien jäsenten esittäytyminen
Tiedoksi: lippukunnan hallitus on hyväksynyt Turvallisesti yhdessä -ohjeen lippukunnan normaalia toimintaa ohjaavaksi asiakirjaksi; ryhmien, retkien ja leirien johtajien on suoritettava Turvallisesti yhdessä -verkkokoulutus
Piirineuvoston, -hallituksen ja PäPan toimiston edustajien lippukuntavierailu
Ryhmien kuulumiset, tukitarpeiden käsittely, ongelmien ratkaisu
PäPan kisasääntöuudistuskyselyyn vastaaminen: bit.ly/kisasaantokysely2019
Toimintasuunnitelman luonnostelua

Hiipivä Haamu®
2019-11-03 07:00 - 21:00
Hiipivä Haamu® on salapoliisi- ja kaupunkituntemuskilpailu, joka kisataan Helsingin kaduilla ja kujilla aina marraskuun ensimmäisenä sunnuntaina. Kilpailu on Suomen suurin vuosittain järjestettävä partiokilpailu.
Hiipivä Haamu 2019 kisataan sunnuntaina 3. marraskuuta. Ilmoittautuminen kisaan alkaa syksyllä.

Syyskokous
2019-11-17 14:00 - 17:00 | Kolo, Heiniemenpolku 1, Espoo, 02940, Suomi
Järvihaukat ry:n sääntömääräinen syyskokous pidetään kololla sunnuntaina 17.11. kello 14 alkaen. Kokoukseen ovat tervetulleita kaikki jäsenet. 15 vuotta täyttäneillä jäsenillä on kokouksessa äänioikeus.
Lippukunnan sääntöjen mukaan:
Lippukunnan marraskuussa pidettävän syyskokouksen tehtävänä on:

Vahvistaa lippukunnan toimintasuunnitelma ja talousarvio seuraavalle toimintakaudelle
Toimittaa lippukunnanjohtajan vaali
Vahvistaa hallituksen jäsenten lukumäärä seuraavaksi toimintakaudeksi
Toimittaa hallituksen jäsenten vaali
Valita tilintarkastaja ja varatilintarkastaja tarkastamaan lippukunnan seuraavan tilikauden tilejä ja hallintoa
Vahvistaa seuraavan toimintakauden jäsenmaksut
Valita lippukunnan edustajat piirin kokouksiin seuraavan toimintakauden ajaksi
Käsitellä muut mahdolliset asiat

Kokouksen esityslista ja hallituksen esitys toimintasuunnitelmaksi löytyvät lippukunnan Google Drive -kansiosta.
Tervetuloa!

Partiokirkko ja joulujuhla
2019-12-06 12:30 - 17:00 | Espoon tuomiokirkko, Kirkkopuisto 5, Espoo, 02770
Tuomioseurakunnan partiokirkko Espoon tuomiokirkossa kello 12:30. Mahdollisuus lupauksenantoon niille aloittaneille tai uuteen ikäkauteen siirtyneille, jotka eivät ole antaneet lupausta vartion kokouksessa.
Järvihaukkojen joulujuhla kololla kello 14. Jos haluat, voit tuoda mukanasi noin 2 euron arvoisen joululahjan, niin saat itsekin lahjan joulupukilta.
Kummankin tilaisuuden pukeutumiskoodi on partiolaisille partioasu eli partio- tai sudenpentupaita ja partiohuivi, tummansininen tai musta alaosa (housut tai hame ja sukkahousut) sekä siistit, tummat kengät ja haluttaessa partiovyö. Tarkemmat ohjeet ikäkausittain löytyvät https://www.partio.fi/partiolaiselle/apua-ja-ohjeita/partioasu-ja-merkit/

Johtajiston pikkujoulut
2019-12-10 17:00 - 21:00 | Kolo, Heiniemenpolku 1, Espoo, 02940, Suomi
Johtajiston (tänä vuonna 15 vuotta täyttävien ja sitä vanhempien) pikkujoulutapahtuma on kololla ja kappelin pajalla itsenäisyyspäivän jälkeisenä tiistaina 10.12. viideltä alkaen. Voit saapua paikalle oman aikataulusi mukaan.
Jos haluat osallistua järjestelyihin, ota yhteyttä pestijohtaja Konstaan: pestijohtaja@jarvihaukat.fi.

Lippukunnan talviretki
2020-01-31 17:00 - 2020-02-02 14:00 | Kavalahti, Björnvikintie 109, Inkoo, 10230, Finland
Lippukunnan talviretki järjestetään tammi–helmikuun vaihteessa Kavalahden Urholassa.
Johtajaikäiset (15 vuotta täyttäneet) lähtevät retkelle perjantai-iltana. Muiden lähtö on lauantaiaamuna.
Ilmoittaudu Kuksassa 19.2. mennessä!

Johtajaneuvosto
2020-02-23 16:00 - 19:00 | Kolo, Heiniemenpolku 1, Espoo, 02940, Suomi
Tervetuloa johtajaneuvostoon su 23.2 klo 16.
Tarkoituksena jakaa ryhmien ja johtajien kuulumisia!

Lippukunnan kevätkokous
2020-03-08 17:00 - 20:00 | Kolo, Heiniemenpolku 1, Espoo, 02940, Suomi
Lippukuntamme sääntömääräinen kevätkokous on 8.3. kello 17:00. Kokouksessa päätetään lippukunnan toimintakertomuksen ja tilinpäätöksen vahvistamisesta, sekä tili- ja vastuuvapauden myöntämisestä viime vuoden hallitukselle. Kaikki lippukunnan jäsenet ovat tervetulleita, mutta vain 15 vuotta täyttäneillä on äänioikeus äänestystilanteessa.

Viikkokokoukset ja retket peruttu
2020-03-12 - 2020-04-15
JäHa ei järjestä viikoittaisia kokouksia tai retkiä koronaviruksen vuoksi.
Ks. lisätietoja.

Kasvokkain tapahtuva partiotoiminta peruttu
2020-04-16 - 2020-05-13
Kasvokkain tapahtuvan viikkotoiminnan taukoa jatketaan kevätkauden loppuun saakka koronaviruksen aiheuttaman poikkeustilanteen takia.
Ryhmät toteuttavat partiotoimintaa mahdollisuuksien mukaan etäpartiona.

Kaikki mukaan -koulutus ryhmänjohtajille (Teams)
2020-04-18 14:00 - 16:00
Kaikki mukaan -koulutus on parituntinen täynnä vinkkejä ja toimintamenetelmiä vilkkaiden lasten ja nuorten kanssa toimimiseen. Vahva suositus siis jokaiselle ryhmänjohtajalle. Koulutus järjestetään verkossa lauantaina 18.4. klo 14–16.
Tekniikkana on Teams-neuvottelupuhelu, johon osallistut nettilinkin avulla. Et tarvitse omaa Teams-sovellusta osallistuaksesi. Jos osallistut ensimmäistä kertaa nettineuvotteluun voi olla hyvä testata yhteyttä jo hieman ennen koulutuksen alkua, jotta kaikki toimii aloitushetkellä.

Liity Teams-koulutukseen

Lisätietoja: Petra Valkonen, p. 040 718 5721, petra.valkonen@partio.fi

Himmee-etäpartiotapahtuma
2020-08-02 08:00 - 21:00
Himmee on nimensä mukaisesti koko Suomen yhteinen etäpartiotapahtuma. Himmeeseen voi osallistua jo heinäkuun aikana toteuttamalla videoita ja laulamalla virtuaalikuorossa.
Tapahtumapäivänä 2.8. saat omassa tahdissasi tutustua tapahtuman kotisivulle koottuihin osallistujien toteuttamiin videoihin, ja tietenkin seurata klo 18.30 alkavaa etäiltanuotion live-lähetystä.
Tutustu tarkempiin ohjeisiin tapahtumasivulla tai Facebookissa!

Virtuaalijoulujuhla 2020
2020-12-06 14:00 - 17:00
Lippukunnan joulujuhla on sunnuntaina 6.12. kello 14:00, JärviHaukkojen YouTube-kanavalla.

Kesäleiri Väiski 2021
2021-07-21 - 2021-07-28 | Syndalen, Hanko, Suomi
EPT:n perinteinen partioleiri Väiski järjestetään jälleen ensi kesänä!
Leiri järjestetään siis 21.-28.7.2021 Hangon Syndalenissa ja kaikki ikäluokat sudenpennuista aikuisiin ovat tervetulleita!
Ilmoittautuminen on auki 15.4.2021 asti ja ilmoittautumaan pääsee alla olevasta linkistä. https://kuksa.partio.fi/Kotisivut/login.aspx?Id=31174
Koko leiriksi (21.-28.7.) osallistuvat pääsääntöisesti seikkailijoita vanhemmat ikäluokat ja hinta on 195€. Seikkailijoiden leiriaika on 21.-25.7. ja hinta 145€. Sudenpentujen leiriaika on 22.-25.7. ja hinta 135€. Lisäksi leiri-ilmoittautumisen voi tehdä myös vuorokausimaksulla.
Kannattaa ilmoittautua rohkeasti mukaan ja pian, koska 1.4. alkaen leirimaksu on 10€ enemmän! Leirin järjestäjät ovat myös painottaneet, että leirille on turvallista ilmoittautua ja että leirin suunnittelussa huomioidaan vahvasti tämän hetkinen koronavirustilanne.
Lisätietoja leiristä ja siihen liittyvistä ajankohtaisista asioista saat Väiskin nettisivulta sekä sosiaalisista medioista: Instagram ja Facebook.

Nahkalilja
2021-08-28 09:00 - 21:00
Järvihaukat järjestävät partiokauden alkajaisiksi nahkaliljakävelyn. Tapahtuma järjestetään Pirttimäen ulkoilualueella lauantaina 28.8.2021 klo 9-21. Tapahtumaan saavat osallistua kaikki tänä vuonna 14 vuotta täyttävät ja tätä vanhemmat Järvihaukkojen jäsenet. Tapahtuma on osallistujille maksuton.
Nahkalilja on 14-vuotiaiden ja sitä vanhempien suoritusmerkki, joka myönnetään niille, jotka ovat suorittaneet kävelytehtävän annetun aikarajan (24 tuntia) puitteissa ennalta sovittuun aikaan ja sovitulla reitillä. Nahkaliljasarjoja on virallisesti kolme, vihreä (40 km), punainen (50 km) ja harmaa (60 km). Järvihaukat suorittavat näistä tällä syyskaudella ensimmäisen eli vihreän nahkaliljan.
Lisätietoa Nahkalilja-suoritusmerkistä ja kävelystä PartioWikistä:
https://fi.scoutwiki.org/Nahkalilja
Tervetuloa mukaan vuoden kovimmalle lenkille!

Punkku 2021
2021-09-18 20:00 - 2021-09-19 10:00
Tänä vuonna perinteisen partiotaitokisa Punkun järjestää Vespa. Järvihaukkojen vastuulla on yörasti.
Yörasti on kisan isoin ja työläin rasti johon tarvitaan paljon rastihenkilöitä. Rastipääliköinä toimivat Konsta ja Perttu.
Jos alkoi partiohammasta kolottamaan niin Konstalle ja Pertulle viestiä kiinnostumisesta. Punkku järjestyy varmasti, mutta koronarajoitusten takia on vielä epäselvää järjestetäänkö kisa päivä- vai yökisana. Tästä lisää tietoa vielä lähiaikoina

ROK kämppäviikonloppu
2021-10-01 - 2021-10-03 | Kuusitupa, Rajakoskentie 5, Vantaa, 01760, Suomi
Ryhmänohjaajakoulutuksen koulutusviikonloppu järjestetään 1.-3.10.2021 Kuusituvalla.

Riihitys
2021-10-09 09:00 - 17:00 | Keskuspuisto, Alamäentie 1, Espoo, 02760, Suomi
Järvihaukkojen riihitys. ”Eläintarha-riihitys” on lippukunnan oma päivätapahtuma Espoon keskuspuistossa. Päivän aikana harjoitellaan erilaisia partiotaitoja.
Päiväkisa lähtee kello 9 osoitteesta Alamäentie 1, Espoo. Kisa myös päättyy samaan paikkaan viimeistään kello 17.
Huomioittehan että kisaan ja kisasta pois joudutte sopimaan omat kyydit, voitte esimerkiksi sopia kimppakyytejä tai kulkea bussilla. Kisassa tarjotaan lounas sekä välipalaa.
Kisassa on kaksi sarjaa: sudenpennut + ensimmäisen vuoden seikkailijat (joilla omat saattajat) ja muut eli vanhemmat seikkailijat + tarpojat. Kaikkien kisavartioiden ennakkotehtävänä on rakentaa oma eläintarhateemainen kyltti, josta käy ilmi vartion nimi (ei tarvitse olla kokousryhmän nimi) sekä vartion henkieläin (valinta vapaa).

Syyskokous
2021-11-21 | Auroran kappeli, Heiniemenpolku 1, Espoo, 02940
Lippukunnan johtajiston syyskokous 21.11. Auroran kappelilla.

Joulujuhla
2021-12-06 | Auroran kappeli, Heiniemenpolku 1, Espoo, 02940
Koko lippukunnan joulujuhla kappelilla 6.12.2021!

Johtajiston pikkujoulupäivä
2021-12-10 18:00 - 20:00 | Bowlcircus Sello, Ratsukatu 3, Espoo, 02600, Suomi
Johtajistolle on tarjolla hauskaa tekemistä 10.12. perjantaina, kun Järvihaukat menevät yhdessä keilaamaan! Aika ja paikka varmistuvat lähempänä tapahtumaa.

Talviolympialaiset
2022-01-15 | Auroran puisto, Träskändan puistotie 6, Espoo, 02940, Suomi
Järvihaukkojen olympialaiset järjestetään päivätapahtumana Auroran puistossa!
Ilmoittaudu mukaan heti!

Johtajiston koulutusviikonloppu
2022-03-11 - 2022-03-13
Luvassa Järvihaukkojen johtajille suunnattua hauskaa ja monipuolista koulutusta viikonlopun aikana. Aiheina muun muassa erätaidot ja johtajistohuolto!

VAKKA 22
2022-06-17 - 2022-06-20 | Kattilaniemen leirikeskus, Kattilajärventie 30, Espoo, 02820, Suomi
Kesällä 2022 järjestetään sudenpentujen ja seikkailijoiden kesäleiri 17.-20.6. Kattilajärvellä!

Kajo 2022
2022-07-15 - 2022-07-23 | Evo, Saukonojantie 27, Hämeenlinna, 16970, Suomi
Suuri ja odotettu kesäleiri Finnjamboree Kajo 2022 on ensi kesän kohokohta! Leiri on ensisijaisesti suunnattu kaikille tarpojaikäkauteen seuraavana syksynä -22 siirtyville ja sitä vanhemmille, mutta myös perheleirille osallistuminen on mahdollista. Järvihaukat jakavat Kajolla savun yhdessä NiiNu:n, KaHa:n ja KauKu:n kanssa!
Ilmoittautuminen Kajolle aukeaa jo 1.12. ja päättyy 2.2.2022.

JuraJorma-Riihitys
2022-10-29 09:00 - 2022-10-30 13:00 | Rinnekoti, Rinnekodintie 10, Espoo, Suomi
Tervetuloa JuraJorma-Riihitykseen 8.–9.10.
Järvihaukat järjestävät jälleen perinteisen partiotaitokisa Riihityksen, jossa päästään kisailemaan esihistoriallisissa maisemissa.
Riihitykseen on kutsuttu päiväkisaan seikkailijat ja tarpojille JuraJormat tarjoavat pakettimatkan, johon kuuluu yöpyminen kauniissa syksyisissä maisemissa.
Kilpailu alkaa lauantaina Rinnekodilta klo 9 ja loppuu seikkailijoilla Kaitalammelle klo 17 mennessä sekä tarpojilla Saarijärven uimarannalle sunnuntaina aamupäivän aikana.
Tarkemmat osoitteet, aikataulut ja muuta infoa kisakirjeessä ilmoittautumisen jälkeen.
Jos jotain kysyttävää herää niin kysykää ihmeessä ja pahoittelut myöhäisestä ilmoituksesta.
t: Riihityksen kivikautinen johtajisto

Partiokirkko ja lupauksenanto
2022-12-06 12:30 - 14:00 | Espoon tuomiokirkko, Kirkkopuisto 5, Espoo, 02770
Itsenäisyyspäivänä uudet partiolaiset ja halukkaat uuteen ikäkauteen siirtyneet kokeneemmat vartiolaiset antavat partiolupauksensa. Lupauksenanto on perinteisesti Espoon Tuomiokirkolla Partiokirkossa, joka alkaa klo 12.30. Kaikkien lupausta antavien tulee olla paikalla klo 12.15 partioasuisina. Päälle puetaan siis partio/sudenpentupaita, tummansiniset tai mustat, siistit housut tai hame ja tummat sukkahousut sekä tummat, siistit kengät. Farkuissa ja tennareissa ei ole sopivaa antaa lupausta. Kaulassa on partiohuivi siististi pyöritettynä. Lapset istuvat omien johtajiensa kanssa. Vanhemmat ovat tervetulleita mukaan kirkkoon. Partiolupaus on vakaumukseton, mutta jos kirkkoon kuulumaton ei halua antaa lupaustaan kirkossa, voi sopia oman johtajan kanssa lupauksen antamisesta erikseen.

Lippukunnan joulujuhla
2022-12-06 14:30 - 17:00 | Auroran kappeli, Heiniemenpolku 1, Espoo, 02940
Lupauksenannon jälkeen klo 14.30 on Järvihaukkojen perinteinen joulujuhla Auroran kappelilla. Sinnekin kaikki partiolaiset tulevat partioasuisina ja koko perhe on tervetullut mukaan. Partiolaiset esiintyvät laumojensa ja vartioidensa kanssa, joten kaikkien mukanaolo on tärkeää. Joulupukkikin saapunee paikalle, joten tuo mukanasi pieni, muutaman euron paketti yhteiseen lahjasäkkiin, jos lapsi lahjan haluaa. Juhlassa palkitaan parhaat adventtikalenterimyyjät ja jaetaan ansioituneille kunniamerkkejä. Lopuksi on pientä tarjoilua.

Superkuu-kesäleiri
2023-08-01 09:00 - 2023-08-06 13:00 | Kavalahden leiri- ja kurssikeskus, Björnvikintie 109, Inkoo, Suomi
Tervetuloa Järvihaukkojen kesäleirille Kavalahteen 1.–6.8.!
Superkuu loistaa taivaalla, ja Kavalahden avaruuskoulutuskeskuksessa tarvitaan reippaita Järvihaukkoja tärkeään tehtävään!
Leiri alkaa 1.8., jolloin bussikuljetus lähtee Auroran kappelin parkkipaikalta klo 9.
Kesäleirin vierailupäivä on perjantaina 4.8., jolloin sudenpentujen leiri myös päättyy. Eli huomaattehan että vanhempien toivotaan hakevan tai sopivan sudenpentunsa kyydit takaisin Espooseen.
Avaruusseikkailu päättyy 6.8., jolloin bussikuljetus lähtee takaisin kololle kello 13.
Leirille ilmoittaudutaan Kuksaan, viimeistään 30.6.
Lisätietoja saa tarvittaessa leirinjohtajalta Konstalta: jaha.lpkj@gmail.com
Nähdään Kavalahdessa!
